המרוץ לדראג של רו פול: בריטניה

המרוץ לדראג של רו פול: בריטניה (באנגלית: RuPaul's Drag Race UK) היא תוכנית מציאות בריטית המבוססת על תוכנית המציאות האמריקאית באותו השם. הסדרה הופקה על ידי World Of Wonder עבור ה-BBC להפצה בבריטניה ועבור WOW Presents Plus בשאר העולם. מלכת הדראג האמריקנית רופול, יחד עם פאנל שופטים קבוע ושופטים ידוענים אורחים מחפשים את "כוכבת הדראג של הממלכה המאוחדת" דרך של שורה אתגרים ומשימות. רופול עצמו מהווה גם מנטור ומנחה של התוכנית כאשר הוא לבוש בדראג או שהוא מחוץ לדראג. העונה הראשונה של הסדרה עלתה ב-3 באוקטובר 2019 וזכתה להצלחה רבה עד כדי שהוכרז על קיומו של "דראג-קון בריטניה", הראשון להיערך מחוץ לארצות הברית. התוכנית חודשה לעונה שנייה (2019), שלישית (2021), רביעית (2022) וחמישית (2023). ב-2014 התקיימו שיחות בהן ג'ונתן רוס ינחה גרסה בריטית של המרוץ לדראג של רו פול בשיתוף עם כמה מלכות דראג מקומיות אך ההפקה נעצרה לאחר שרוס נאלץ להתמודד עם בעיות במשפחתו. שנה לאחר מכן, רוס, בשיתוף עם רופול, חיפשו בפרק מיוחד את "שגרירת בריטניה של המרוץ לדראג". בתואר זכתה דה ויויאן, שניצחה בסוף גם את העונה הראשונה של התוכנית. מישל ויסאז', שופטת קבועה בפאנל של המרוץ לדראג וחברה קרובה של רופול אמרה "אני לא מתכוונת לעצור עד שהמרוץ לדראג בריטניה תופק". ביוני 2018 אושר שרופול וההפקה נמצאים בשיחות עם ה-BBC ליצירת הסדרה. כמו הגרסה האמריקאית, רופול מהווה בסדרה מנחה, מנטור למתמודדות ושופט ראשי. כמנחה הוא מציג את השופטים האורחים, את נושא האתגרים והמשימות, מחליט על מקומן של המתמודדות בתחרות ומכריז מי נשארת להתחרות ומי מודחת מידי פרק. כמנטור נוהג רופול לספק עצות למלכות לשיפור מעמדן בתחרות וכשופט, יחד עם השופטים הקבועים והאורחים מעביר ביקורת על הופעתן של המתמודדות בפרק ובעונה. כל פרק כולל מיני-אתגר קצר, אתגר מרכזי שסביבו מתרכז רוב הפרק, מסלול אופנה לפי קטגוריה שנקבעה מראש וליפ סינק של שתי המלכות שהגיעו למקומות האחרונים הפרק, כאשר בסיום הליפ סינק מחליט רופול מי נשארת ומי עוזבת את התחרות. האתגרים המרכזיים מיועדים לבחון את יכולות המתמודדות אל מול אתגרים כבדרניות וכוללים משחק, קומדיה, ריקוד, שירה, ליפ סינק, אלתור, הופעות חיות ויכולת ליצור ולעצב בגדי אופנה לפי קטגוריה ובמוצרים מוגבלים. בניגוד לגרסה האמריקאית, שם המתמודדות זוכות בפרסים כספיים, קופונים והטבות כגמול על הניצחונות שלהן באתגרים הקטנים והמרכזיים וכן פרס כספי בסך 100,000 דולר למנצחת העונה, המתמודדות הבריטיות לא זוכות לאף פרס כספי, גם לא למנצחת העונה. הסיבה לכך היא שהסדרה הופקה עבור ה-BBC שאינו מקבל נותני חסות ופרסומות המממנים את הפרסים למתחרות. בנוסף לשופטים הקבועים, השתתפו בפרקים שופטים אורחים ידוענים בריטים הכוללים את מייזי ויליאמס, ג'רי האליוול, אנדרו גארפילד, שריל וטוויגי. מתמודדות העונה הראשונה של המרוץ לדראג של רו פול: בריטניה הוכרזו ב-21 באוגוסט ביוטיוב ובאינסטגרם והעונה עלתה לשידור ב-3 באוקטובר 2019 ב-BBC Three בבריטניה וב-WOW Presents Plus בשאר העולם. שלוש המתמודדות האחרונות הגיעו לגמר הגדול והשתיים המובילות ביצעו ליפ סינק לניצחון. מנצחת העונה דה ויויאן זכתה בתואר "כוכבת הדראג הראשונה של הממלכה המאוחדת" והזדמנות לככב בסדרת רשת משל עצמה בהוליווד עם ההפקה של התוכנית, World Of Wonder. עבור אתגר "להקת הבנות" של העונה הופק השיר "Break Up (Bye Bye)" שאליו הוקלטו קטעים של המשתתפות בלו היידרנג'ה, באגה צ'יפס ודווינה דה קמפו. השיר הפך ללהיט והגיע למקום ה-35 במצעד הסינגלים הבריטי באותו שבוע. הפרטים (שמות, גילאים וערים) נכונים לזמן הצילומים. העונה השנייה של המרוץ לדראג של רו פול: בריטניה אושרה והליהוק הסתיים ב-15 בנובמבר 2019. באפריל 2020, לראשונה בהיסטוריית התוכנית (הגרסה האמריקאית המקורית ואולסטארס) הופסקו הצילומים בעיצומם בעקבות התפרצות נגיף הקורונה בעולם ובבריטניה בפרט. צילומי העונה התחדשו 7 חודשים לאחר מכן בסוף 2020, במתכונת קפסולות ושמירה על מרחק בין המשתתפות והשופטים בכל עת. לפני חזרת הצילומים, המתמודדת ורוניקה גרין נמצאה חיובית לנגיף הקורונה והודחה אוטומטית מהתחרות והוזמנה לחזור לעונה השלישית של הסדרה. הפרק הראשון של העונה שודר ב-14 בינואר 2021 והיא הסתיימה ב-18 במרץ באותה שנה. לראשונה בתחרות, השתתפו מתמודדות מסקוטלנד ומוויילס. ג'ני למון הפכה למתמודדות הראשונה שפרשה מהתחרות בבריטניה לאחר שנאלצה לעשות ליפ סניק. ג'ו בלאק שהודחה בפרק הראשון הוזמנה לחזור לתחרות בפרק הראשון לאחר החזרה מהפסקת הצילומים. היא הודחה באותו הפרק מחדש. בניגוד לעונה הראשונה, ארבע ולא שלוש משתתפות לקחו חלק בגמר, ושלוש לעומת שתיים השתתפו בליפ סניק האחרון על הניצחון. לורנס צ'ייני זכתה בעונה. עבור אתגר האירוויזיון של העונה, הופק השיר "UK Hun?" שאליו הוקלטו קטעים של המשתתפות א'הורה, טייס, בימיני בון-בולש ולורנס צ'ייני. בדומה לאתגר להקת הבנות בעונה הראשונה, השיר הפך ללהיט והגיע למקום ה-27 במצעד הסינגלים הבריטי באותו שבוע. המפיקים של World Of Wonder חשפו ששתי עונות של המרוץ לדראג: בריטניה ישודרו ב-2021 וליהוק לעונה השלישית החל ב-2 בנובמבר 2020. אחת ממשתתפות העונה היא ורוניקה גרין שהודחה מעונה 2 לאחר שחלתה בקורונה. בעונה התמודדה בפעם הראשונה מלכה אישה סיסג'נדרית, ויקטוריה סקון. קריסטל ורסצ'ה זכתה בעונה. ב-27 באוקטובר 2021, הוכרז באינסטגרם של התוכנית שהליהוק של העונה הרביעית נפתח. הליהוק נגמר ב-10 בנובמבר 2021. העונה עלתה לשידור ב-22 בספטמבר 2022. דני בירד זכתה בעונה. מדיה וקבצים בנושא המרוץ לדראג של רו פול: בריטניה בוויקישיתוף המרוץ לדראג של רו פול: בריטניה, ברשת החברתית פייסבוק המרוץ לדראג של רו פול: בריטניה, ברשת החברתית אקס (טוויטר) המרוץ לדראג של רו פול: בריטניה, ברשת החברתית אינסטגרם "המרוץ לדראג של רו פול: בריטניה", במסד הנתונים הקולנועיים IMDb (באנגלית) "המרוץ לדראג של רו פול: בריטניה", באתר Rotten Tomatoes (באנגלית) "המרוץ לדראג של רו פול: בריטניה", במסד הנתונים הקולנועיים KinoPoisk (ברוסית) "Meet RuPaul's first ever UK drag queens". BBC News (באנגלית בריטית). 2019-08-21. נבדק ב-2020-06-01. Jonathan Yates, RuPaul's DragCon UK announce live panel timings and more, getwestlondon, ‏2020-01-08 RuPaul's Drag Race UK gets a second series on BBC Three, Digital Spy, ‏2019-11-07 (באנגלית בריטית) Shantay, you stay! RuPaul’s Drag Race UK renewed for second series, Radio Times (באנגלית) Charlie Duncan, RuPaul confirms Drag Race UK season five and fans are already gagging, PinkNews | Latest lesbian, gay, bi and trans news | LGBTQ+ news, ‏2022-09-02 (באנגלית אמריקאית) "Calling all UK queens!": Drag Race UK is officially returning for season 5, GAY TIMES, ‏2022-09-02 (באנגלית בריטית) 'RuPaul's Drag Race' Producer Drops Biggest Hint Yet That A UK Version Is In The Works, HuffPost UK, ‏2018-06-05 (באנגלית) Jordan, Dearbail (2018-06-01). "Why RuPaul's Drag Race is big business". BBC News (באנגלית בריטית). נבדק ב-2020-06-01. This Is Why 'RuPaul's Drag Race U.K.' Isn't Giving Away Money or Trips, www.out.com, ‏2019-10-03 (באנגלית) 'They better werk!' Graham Norton and Alan Carr join RuPaul's Drag Race UK, the Guardian, ‏2019-02-14 (באנגלית) BBC - Dame of Thrones - Maisie Williams confirmed as a guest judge for RuPaul’s Drag Race UK - Media Centre, www.bbc.co.uk BBC - Geri Horner and Jade Thirlwall join BBC Three's RuPaul’s Drag Race UK as extra special guest judges - Media Centre, www.bbc.co.uk BBC - And the category is: British Acting Royalty! Andrew Garfield and Michaela Coel join the celebrity guest judge line-up - Media Centre, www.bbc.co.uk BBC - And the category is: Pop Culture Icon eleganza! Cheryl and Twiggy ru-vealed - Media Centre, www.bbc.co.uk break up bye bye | full Official Chart History | Official Charts Company, www.officialcharts.com (באנגלית) Justin Harp, RuPaul's Drag Race UK season 2 filming halted, Digital Spy, ‏2020-03-18 (באנגלית) uk hun | full Official Chart History | Official Charts Company, www.officialcharts.com (באנגלית) Series two of RuPaul’s Drag Race UK is on its way and the doors are open for series three casting, www.bbc.co.uk BBC Three on Instagram: "Calling all UK queens, casting for #DragRaceUK Series 4 is now open!", Instagram (באנגלית)